་བཅས་པར་གྱུར་པའི་ལྟེ་བ་
དང་འདབ་མ་རྣམས་ལ་ཟླ་བའི་དཀྱིལ་འཁོར་རེ་རེ་ཡོད་པའི་དབུས་སུ་སངས་
རྒྱས་ཚེ་དཔག་མེད། ཤར་དུ་རྡོ་རྗེ་ཚེ་དཔག་མེད། ལྷོར་རིན་ཆེན་ཚེ་དཔག་མེད།
ནུབ་ཏུ་པདྨ་ཚེ་དཔག་མེད། བྱང་དུ་ལས་ཀྱི་ཚེ་དཔག་མེད། དེ་ལྔ་ཀའང་སྐུ་
མདོག་རྒྱན་ཆ་ལུགས་གཙོ་བོ་དང་འདྲ་བ། དེ་ཐམས་ཅད་ཀྱི་སྤྱི་བོར་ཨོཾ་དཀར་
བོ། མགྲིན་པར་ཨཱཿ དམར་བོ། ཐུགས་ཀར་ཧཱུཾ་ཧྲཱིཿ དམར་བོའི་མཐར་སྙིང་བོ་
དང་གཟུངས་རིང་གིས་མཚན་པར་གྱུར། ཐུགས་ཀའི་ཧྲཱིཿ ལས་འོད་ཟེར་
འཕྲོས། ནུབ་ཕྱོགས་བདེ་བ་ཅན་ནས་བསྒོམ་པ་དང་འདྲ་བའི་ཚེ་དཔག་ཏུ་མེད་
པ་རིགས་ལྔ་ལ་སངས་རྒྱས་དང་བྱང་ཆུབ་སེམས་དཔའི་ཚོགས་ཀྱིས་བསྐོར་བ་
མདུན་གྱི་ནམ་མཁར་སྤྱན་དྲངས། ཛཿཧཱུཾ་བཾ་ཧོཿ གཉིས་སུ་མེད་པར་གྱུར། སླར་
ཡང་ཐུགས་ཀའིཧྲཱིཿ ལས་འོད་ཟེར་འཕྲོས། དབང་གི་ལྷ་རིགས་ལྔ་འཁོར་
བཅས་སྤྱན་དྲངས། དེ་བཞིན་གཤེགས་པ་ཐམས་ཅད་ཀྱིས་བདག་ལ་མངོན་
པར་དབང་བསྐུར་དུ་གསོལ། ཞེས་གསོལ་བ་བཏབ་པས། དེ་རྣམས་ཀྱིས་ཡེ་
ཤེས་ཀྱི་བདུད་རྩིས་གང་བའི་བུམ་པ་ཐོགས་ནས། ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་
ཀ་ཏ་ས་མ་ཡ་ཤྲཱི་ཡེ་ཧཱུཾ། ཞེས་དབང་བསྐུར། ལུས་གང་དྲི་མ་དག ཆུའི་ལྷག་མ
457

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
སྤྱི་གཙུག་ཏུ་གནས་པ་ཡོངས་སུ་གྱུར་པ་ལས་སྤྲུལ་སྐུ་ཚེ་དཔག་མེད་པས་དབུ་
བརྒྱན་པར་གྱུར། བར་བསམ། མཆོད་པ། ཨ་མྲྀ་ཏས་བསངས། སྭ་བྷཱ་ཝས་སྦྱངས། སྟོང་
བའི་ངང་ལས་ཨཱཿ ལས་བྱུང་བའི་ཐོད་པ་ཡངས་ཤིང་རྒྱ་ཆེ་བ་རྣམས་ཀྱི་ནང་དུ་
ཧཱུཾ་ཧཱུཾ་ཞུ་བ་ལས་བྱུང་བའི་མཆོད་ཡོན། ཞབས་བསིལ། མེ་ཏོག བདུག་སྤོས།
སྣང་གསལ། དྲི་ཆབ། ཞལ་ཟས། རོལ་མོ་རྣམས་དྭངས་ཤིང་ཐོགས་པ་མེད་པ་
ཟག་པ་མེད་པའི་བདེ་བ་ཁྱད་པར་ཅན་བསྐྱེད་པར་གྱུར། པར་བསམ་ལ། ཨོཾ་ཨགྷཾ་
ནས་ཤཔྟ་ཨཱཿཧཱུཾ། གི་བར་གྱིས་ཕྱིན་གྱིས་བརླབས། རང་གི་ཐུགས་ཀ་ནས་སྤྲོས་པའི་ལྷ་མོ་རྣམས་
ཀྱིས་མཆོད་པར་བསམ་ལ། ཨོཾ་ཨ་བཱ་ར་མི་ཏ་ཨ་ཡུརྫྙྰ་ན་ཨགྷཾ་པྲ་ཏི་ཙྪ་ཧཱུྃ་སྭཱ་ཧཱ། །ནས་
ཤཔྟའི་བར་གྱིས་མཆོད། བཅོམ་ལྡན་མགོན་པོ་ཚེ་དཔག་མེད། །སྡིག་པའི་དྲི་མ་ཕྱིར་
བསལ་ནས། །མཁའ་དང་མཉམ་པའི་སྐུ་མངའ་བ། །མཉམ་ཉིད་སྐུ་ལ་ཕྱག་
འཚལ་ལོ། ། ཞེས་པས་བསྟོད་ལ། ང་རྒྱལ་དང་གསལ་སྣང་ལ་སེམས་ཅི་ནུས་སུ་འཇོག བསྒོམ་པས་
སྐྱོན་བཟླས་པ་བྱ་བ་ནི། རང་གི་སྙིང་གའི་ཚེ་དཔག་མེད་ཀྱི་ཐུགས་ཀར་ཟླ་བའི་
དཀྱིལ་འཁོར་གྱི་སྟེང་དུ་ཧྲཱིཿ ཡིག་གི་མཐར་སྙིང་བོ་དང་གཟུངས་རིང་གིས་
བསྐོར་བ་དང་། རིགས་བདག་ཚེ་དཔག་ཏུ་མེད་པའི་ཕྱག་མཚན་བུམ་པའི་ནང་
དུ་ཟླ་བའི་དཀྱིལ་འཁོར་གྱི་སྟེང་དུ་ཧྲི༔ འི་མཐར་སྙིང་བོ་དང་གཟུངས་རིང་གིས་
བསྐོར་བ་ལས་འོད་འཕྲོས། རང་གཞན་གྱི་ཚེ་མི་མ་ཡིན་རྣམས་ཀྱིས་འཕྲོག་པ་
དང་། བརྐུས་པ་དང་། ཡར་བ་ལ་སོགས་པ་རྣམས་བུམ་པ་དང་ཐོད་པ་བདུད་
རྩིས་གང་བའི་རྣམ་པར་བསྡུས། སྔགས་འཕྲེང་ལ་ཐིམ། དེ་བཞིན་དུ་འབྱུང་བ་
རྣམས་ཀྱི་བཅུད། སེམས་ཅན་ཐམས་ཅད་ཀྱི་ཚེ་དང་བསོད་ནམས་སྲིད་པ་
458》*

དབུ་མ་བ་ནས་བརྒྱུད་པའི་འཇམ་ལུགས་ཚེ་དཔག་ལྷ་ལྔའི་ཚེ་སྒྲུབ།
གསུམ་གྱི་ཕུན་སུམ་ཚོགས་པ་དང་། རྒྱལ་བ་སྲས་བཅས་ཀྱི་སྐུ་གསུང་ཐུགས་
ཀྱི་བྱིན་རླབས་ཐམས་ཅད་བསྡུས། སྔགས་འཕྲེང་ལ་ཐིམ། དེ་ལས་བདུད་རྩིའི་
རྒྱུན་བབས། བུམ་པ་འཆི་མེད་ཀྱི་བདུད་རྩིས་གང་བ་ལས་བདུད་རྩིས་དཀར་
ཆིལ་གྱིས་ལུད་ནས་རང་གི་སྤྱི་བོའི་ཚངས་བུག་ནས་ཞུགས། ལུས་ཐམས་ཅད་
གང་། དྲི་མ་ཐམས་ཅད་དག འཆི་མེད་ཚེའི་དངོས་གྲུབ་ཐོབ་པར་གྱུར་པར་
བསམ། ཨོཾ་ཨ་མ་ར་ཎི་ཛཱི་ཝནྡཱི་ཡེ་སྭཱ་ཧཱ། ཞེས་སྙིང་བོ་དང་གཟུངས་རིང་གི་བསྙེན་པ་གང་
འགྲུབ་བྱ། ཐུན་མཐར་ཡིག་བརྒྱས་ལྷག་ཆད་བསྐངས་ཏེ་སྔར་ལྟར་མཆོད་བསྟོད་མདོར་བསྡུས་བྱས།
གཏོར་མ་འོག་ནས་འབྱུང་བ་ལྟར་བྱིན་གྱིས་བརླབས་ལ། རང་གི་ཐུགས་ཀའི་ཧྲཱིཿ ཡིག་ལས་
འོད་ཟེར་འཕྲོས། རང་བཞིན་གྱི་གནས་ནས་བཅོམ་ལྡན་འདས་མགོན་པོ་ཚེ་
དང་ཡེ་ཤེས་དཔག་ཏུ་མེད་པ་ལ་སངས་རྒྱས་དང་བྱང་ཆུབ་སེམས་དཔའི་ཚོགས་
ཀྱིས་བསྐོར་བ་སྤྱན་དྲངས་པདྨ་ཀ་མ་ལ་ཡེ་སྟེ། ཞེས་པས་གདན་ཕུལ་ཏེ། ལྷའི་ལྗགས་
འོད་ཟེར་གྱི་སྦུ་གུས་གཏོར་མའི་བཅུད་ཐམས་ཅད་དྲངས་ཏེ་གསོལ་བར་གྱུར་པར་
བསམས་ལ། སྙིང་བོའི་སྔགས་ཀྱི་མཐར། བ་ལིཾ་ཏ་བཏགས་པ་གསུམ་མམ་བདུན་གྱིས་ཕུལ། ཨོཾ་ཨ་
པཱ་ར་མི་ཏ་ཨ་ཡུརྫྙྰ་ན་ཨཉྙཾ་སོགས་ཀྱིས་མཆོད། དྲི་མེད་གཞོམ་གཞིག་བྲལ་བ་ཆོས་
སྐུའི་ངང་ཉིད་ལས། །ཐུགས་རྗེ་ཆེན་པོས་འགྲོ་ལ་རྗེས་སུ་ཆགས་པའི་ཚུལ། །
པདྨ་རཱ་གའི་མདངས་ལྡན་དྲི་མེད་འོད་འབར་བ། །སྐྱོབ་པ་མཚུངས་མེད་ཚེ་
དཔག་མེད་ལ་ཕྱག་འཚལ་ལོ། ། ཞེས་བསྟོད་ཅིང་། བཅོམ་ལྡན་འདས་བདག་གི་
དུས་མ་ཡིན་པའི་འཆི་བའི་འཇིགས་པ་བསལ་དུ་གསོལ། འཆི་བ་མེད་པ་ཚེའི་
དངོས་གྲུབ་སྩལ་དུ་གསོལ། ཞེས་འདོད་དོན་ལ་གསོལ་བ་བཏབ། གཏོར་མགྲོན་གྱི་ཡེ་ཤེས་པ་
459,。

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
དང་ལྡན་པའི་ནང་དུ་བུམ་རྫས་ཉེར་ལྔ་དང༌། ཚེ་བཅུད་ལེན་གྱི་རྫས་ལག་ལེན་ལྟར་དུ་བགྱིས་པ་དྲིལ་བའི་
བརྟེན་ཡོད་ན་བརྟན་བཞུགས་དང༌། མེད་ན་གཤེགས་སུ་གསོལ་བ་དང་རང་ལ་བསྟིམ་པ་གང་མོས་བྱའོ། །
གཉིས་པ་གཞན་དོན་དུ་བུམ་ཆོག་ཇི་ལྟར་བྱ་བའི་ཚུལ་ནི། དེ་ལྟར་སྒྲུབ་པ་བོ་བསྙེན་པ་ལེགས་པར་ཐེབས་
པས། སྟེགས་ཀྱི་ཁར་འབྲུ་དཀར་གྱི་པདྨ་འདབ་བརྒྱད་བྲིས་པའི་ཁར་ཀུ་ཤའི་གདན་ལ་བུམ་པ་མཚན་ཉིད་
རིལ་བུའམ་འབབ་ཆུའི་རྒྱུན་གཙང་མ་ལ་བུམ་རྫས་བཏབ་པས་གང་བའི་ཁར་གཟུངས་རྡོར་བཞག ཆུ་སྒྲུབ་
ལ་དུང་ཆོས་ཀྱི་མཆོད་ཡོན་དང་འབྲས་བུ་ཅན་གྱི་ཤིང་གིས་ཁ་བརྒྱན་པ་བྱས་ལ། དེའི་མཐར་མཆོད་གཏོར་
རྣམས་བཀོད་མཛེས་སུ་བཤམས་ཏེ་བདག་བསྐྱེད་བཟླས་པ་དང་བཅས་པ་ལེགས་པར་གྲུབ་རྗེས་བུམ་པའི་
མཆོད་པ་བདག་བསྐྱེད་ལྟར་བརླབས་ནས། བུམ་པ། ཨ་མྲྀ་ཏས་བསངས། སྭཱ་བྷཱ་ཝས་སྦྱངས།
སྟོང་བའི་ངང་ལས་བཾ་ལས་པདྨ་དང་ཨ་ལས་ཟླ་བའི་སྟེང་དུ་ཧཱུཾ་ལས་རིན་པོ་
ཆེའི་བུམ་པ་དམར་བོ་ལྟོ་བ་ཆེ་བ། མགྲིན་པ་རིང་བ། མཆུ་འཕྱང་བ། ལྷ་རྫ་ས་
ཀྱི་གོས་ཀྱིས་མགུལ་བ་དཀྲིས་ཤིང་། དཔག་བསམ་གྱི་ཤིང་གིས་ཁ་བརྒྱན་པ།
དྭངས་ཤིང་ཐོགས་པ་མེད་པ། ཕྱི་བུམ་པའི་རྣམ་པ་ཡིན་ལ་ནང་ལྷའི་གཞལ་
ཡས་ཁང་གྲུ་བཞི་སྒོ་བཞི་རྟ་བབས་བཞི་ལ་སོགས་པ་མཚན་ཉིད་ཐམས་ཅད་
དང་ལྡན་པ། དེའི་ནང་དུ་པཾ་ལས་སྣ་ཚོགས་པདྨ་འདབ་མ་བཞི་བའི་ལྟེ་བ་དང་
འདབ་མ་རྣམས་ལ་ཨ་ལས་ཟླ་བའི་དཀྱིལ་འཁོར་རེ་རེ། དེ་རྣམས་ཀྱི་སྟེང་དུ་
ཡི་གེ་ཧྲཱིཿ དམར་བོ་རིང་ཆ་ཚེག་དྲག་དང་བཅས་པ་རེ་རེ། དེ་རྣམས་ཡོངས་སུ་
གྱུར་པ་ལས་དབུས་ཀྱི་གདན་ལ་རྒྱལ་བ་ཚེ་དང་ཡེ་ཤེས་དཔག་ཏུ་མེད་པ། ཤར་
དུ་འཁོར་ལོའི་རིགས་ཀྱི་ཚེ་དཔག་ཏུ་མེད་པ། ལྷོར་རིན་ཆེན་རིགས་ཀྱི་ཚེ་
དཔག་ཏུ་མེད་པ། ནུབ་ཏུ་པདྨའི་རིགས་ཀྱི་ཚེ་དཔག་ཏུ་མེད་པ། བྱང་དུ་ལས་ཀྱི་
460

དབུ་མ་བ་ནས་བརྒྱུད་པའི་འཇམ་ལུགས་ཚེ་དཔག་ལྷ་ལྔའི་ཚེ་སྒྲུབ།
རིགས་ཀྱི་ཚེ་དཔག་ཏུ་མེད་པ། ཐམས་ཅད་ཀྱང་སྐུ་མདོག་དམར་བོ་ཞལ་
གཅིག་ཕྱག་གཉིས་མཉམ་བཞག་གི་ཕྱག་རྒྱའི་སྟེང་ན་འཆི་མེད་ཚེའི་བདུད་
རིན་པོ་ཆེའི་རྒྱན་
ནུབ་
རྩིས་གང་བའི་བུམ་པ་བསྣམས་པ། ཞབས་རྡོ་རྗེའི་སྐྱིལ་ཀྲུང་གིས་བཞུགས་པ།
མཚན་དཔེས་སྤྲས་པའི་ལོངས་སྤྱོད་རྫོགས་སྐུའི་རྣམ་པ་ཅན།
དང་དར་སྣ་ཚོགས་ཀྱི་ན་བཟས་ཀླུབས་པ། དེ་ཐམས་ཅད་ཀྱི་སྤྱི་བོར་ཨོཾ།
མགྲིན་པར་ཨཱཿ ཐུགས་ཀར་ཧྲཱིཿཧཱུཾ། ཐུགས་ཀའི་ཧྲི་ལས་འོད་ཟེར་འཕྲོས།
ཕྱོགས་བདེ་བ་ཅན་ནས་བསྒོམ་པ་དང་འདྲ་བའི་ཡེ་ཤེས་པ་སྤྱན་དྲངས། མ་
ལུས་སེམས་ཅན་ཀུན་གྱི་མགོན་གྱུར་ཅིང༌། །བདུད་སྡེ་དཔུང་བཅས་མི་བཟད་
འཇོམས་མཛད་ལྷ། །དངོས་རྣམས་མ་ལུས་ཡང་དག་མཁྱེན་གྱུར་པའི། །བཅོམ་
ལྡན་འཁོར་བཅས་གནས་འདིར་གཤེགས་སུ་གསོལ། །ཛཿཧཱུཾ་བཾ་ཧོཿ གཉིས་སུ་
མེད་པར་གྱུར། སླར་ཡང་ཐུགས་ཀའི་ཧྲཱིཿ ལས་འོད་ཟེར་འཕྲོས། དབང་གི་ལྷ་
རྣམས་དྲངས། ཁྱེད་རྣམས་ཀྱིས་འདི་ལ་མངོན་པར་དབང་བསྐུར་དུ་གསོལ།
ནས་དབུ་བརྒྱན་པར་གྱུར། སྤྲོ་ན རབ་འབྱམས་རྒྱ་མཚོའམ། རྒྱལ་བ་རྒྱ་མཚོ་མ
ལྟ་བུའི་ཚིགས་བཅད་དང་བཅས་པའམ། ཨོཾ་ཨ་པཱ་ར་མི་ཏཱ་ཨ་ཡུརྫྙྰ་ན་ས་པཱ་རི་ཝ་ར་ཨགྷཾ་
སོགས་ཀྱིས་ཆུ་གཉིས་ཉེར་སྤྱོད་རོལ་མོ་འདོད་ཡོན་དང་བཅས་པས་མཆོད། རྗེས་མཛད་པའི་བསྟོད་པ་ལྟ་
བུའམ་བསྡུ་ན། བཅོམ་ལྡན་མགོན་པོ་ཚེ་དཔག་མེད་ནས་ཕྱག་འཚལ་ལོ། ། ཞེས་
པས་བསྟོད། ཆུ་སྒྲུབ་ལ། ཨོཾ་བཛྲ་ཨུ་ད་ཀ་ཧཱུཾ། ལན་བདུན་བཟླས་ལ། དུང་ཆོས་ཀྱི་ཆུ་ཡེ་
ཤེས་ཀྱི་བདུད་རྩིར་བྱས་པའི་རྡོ་རྗེའི་རྡུལ་ཕྲ་རབ་ཀྱི་རང་བཞིན་དུ་གྱུར་པར་
བསམས་ལ། རང་གི་སྙིང་ག་ནས་སྔགས་ཀྱི་ཕྲེང་བ་གཟུངས་ཐག་ལ་འཁྲིལ་ནས་
461

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
སོང་བས་བུམ་ནང་གི་ལྷའི་ཐུགས་རྒྱུད་བསྐུལ། ལྷ་ལྔའི་ཕྱག་མཚན་བུམ་པའི་
ནང་དུ་ཟླ་བའི་དཀྱིལ་འཁོར་གྱི་སྟེང་དུ་ཧྲཱིཿ འི་མཐར་སྙིང་བོ་དང་གཟུངས་རིང་
གིས་བསྐོར་བ་ལས་འོད་ཟེར་འཕྲོས། དཔལ་ལྡན་བླ་མ་དམ་པའམ། སྦྱིན་པའི་
བདག་པོའི་སྐུ་ཚེ་ཡར་བ་འཐོར་བ་ཉམས་ཆགས་སུ་གྱུར་པ་ཐམས་ཅད་བུམ་པ་
དང་ཐོད་པ་དང་ལྷུང་བཟེད་བདུད་རྩིས་གང་བའི་རྣམ་པ་དང་། འབྱུང་བ་ཆེན་
པོ་ལྔའི་བཅུད་ཐམས་ཅད་འོད་དང་བདུད་རྩི་ཁ་དོག་སྣ་ཚོགས་པ་ལྷ་མིའི་ཚེ་
བསོད་སོགས་སྲིད་ཞིའི་ལེགས་ཚོགས་ཐམས་ཅད་བཀྲ་ཤིས་པའི་རྟགས་རྫས།
སངས་རྒྱས་བྱང་སེམས་ཀྱི་སྐུ་གསུང་ཐུགས་ཀྱི་བྱིན་རླབས་ལྷ་སྔགས་ཕྱག་
མཚན་གྱི་རྣམ་པར་ནམ་མཁའི་ཁམས་གང་བ་སྤྱན་དྲངས་ཏེ་ཐུགས་ཀའི་སྔགས་
ཕྲེང་ལ་ཐིམ། དེ་ལས་བདུད་རྩིའི་རྒྱུན་བབས་བས་བུམ་པ་འཆི་མེད་ཚེའི་བདུད་
རྩིས་གང་བར་གྱུར་པར་བསམ་ལ། སྙིང་བོ་དང་གཟུངས་རིང་གང་འགྲུབ་བཟླས། ཐུན་མཐར་
ཡིག་བརྒྱ་དང་མཆོད་བསྟོད་བྱས། གཏོར་མ་འབུལ་བར་འདོད་ན། ཨ་མྲྀ་ཏས་བསངས། སྭ་བྷ་
ཝས་སྦྱངས། སྟོང་བའི་ངང་ལས་ཡཾ་ལས་རླུང་གི་དཀྱིལ་འཁོར། རཾ་ལས་མེའི་
དཀྱིལ་འཁོར། ཀཾ་ལས་མི་མགོའི་སྒྱེད་པུ་གསུམ་གྱི་སྟེང་དུ། ཨཱཿ ལས་ཀ་བཱ་ལ་
ཡངས་ཤིང་རྒྱ་ཆེ་བ་དུམ་བུ་གསུམ་པ། ཕྱི་དཀར་ལ་ནང་དམར་བ། དཔྲལ་བ་
རང་ལ་བསྟན་པའི་ནང་དུ་ཟླ་བའི་དཀྱིལ་འཁོར། ཤར་དུ་གོ་ལས་བ་ལང་གི་ཤ
ལྷོར་ཀུ་ལས་ཁྱིའི་ཤ ནུབ་ཏུ་ད་ལས་རྟའི་ཤ བྱང་དུ་ཧ་ལས་གླང་པོ་ཆེའི་ཤ
དབུས་སུ་ན་ལས་མིའི་ཤ དེའི་སྟེང་དུ་ཤར་དུ་བྷཾ་ལས་དྲི་ཆེན། ལྷོར་ཨཾ་ལས
རཀྟ། ནུབ་ཏུ་ཛཱི་ལས་བྱང་སེམས། བྱང་དུ་ཁཾ་ལས་ཀླད་པ། དབུས་སུ་ཧཱུཾ་ལས་
462

དབུ་མ་བ་ནས་བརྒྱུད་པའི་འཇམ་ལུགས་ཚེ་དཔག་ལྷ་ལྔའི་ཚེ་སྒྲུབ།
དྲི་ཆུ། དེའི་སྟེང་དུ་ཤར་དུ་བྷཾ། ལྷོར་ཨཾ། ནུབ་ཏུ་ཛི། བྱང་དུ་ཁཾ། དབུས་སུ་ཧཱུཾ།
དེ་རྣམས་གྱི་སྟེང་དུ་ཨོཾ་ཨཱཿཧཱུཾ། འོད་ཟེར་འོག་ཏུ་འཕྲོས་པས་རླུང་གཡོས། མེ་
སྤར། ཐོད་པ་དྲོས། ཤ་ལྔ་བདུད་རྩི་ལྔ་ཡི་གེ་ལྔ་འབྲུ་གསུམ་དང་བཅས་པ་འོད་
དུ་ཞུ་བས་ཟག་པ་མེད་པའི་ཡེ་ཤེས་ཀྱི་བདུད་རྩིའི་རྒྱ་མཚོ་ཆེན་པོར་གྱུར།
།
ཨ་
ཨཱཿཧཱུཾ། ལན་གསུམ་བརྗོད་དེ་ནང་མཆོད་ལྟར་བྱིན་གྱིས་རླབས། བུམ་པའི་ལྷའི་ལྗགས་འོད་ཟེར་གྱི་སྦུ་
གུས་གཏོར་མའི་བཅུད་ཐམས་ཅད་དྲངས་ཏེ་གསོལ་བར་བསམ་ལ། སྙིང་བོའི་མཐར་བ་ལི་ཏ་བཏགས་པ་
བདུན་གྱིས་ཕུལ། ཨགྷཾ་སོགས་གྱིས་མཆོད་ཅིང་བསྟོད། འདོད་དོན་ལ་གསོལ་བ་གདབ། ཆུ་སྒྲུབ་ལ།
ཨོཾ་ཨཱཿཧཱུཾ། གིས་དུང་ཆོས་ཀྱི་མཆོད་ཡོན་ཕུལ། ཡིག་བརྒྱས་ལྷག་ཆད་བསྐངས་ཤིང་། གང་ཡང་བདག་
བློ་སོགས་ནོངས་པ་བཟོད་པར་གསོལ་ཏེ། བུམ་པའི་ལྷ་ཡེ་ཤེས་པ་རང་བཞིན་གྱི་གནས་
སུ་གཤེགས། དམ་ཚིག་པ་འོད་དུ་ཞུ་ནས་འཆི་མེད་ཚེའི་བདུད་རྩིར་གྱུར་ཏེ་
བུམ་པའི་ཆུ་དང་དབྱེར་མི་ཕྱེད་པར་གྱུར་པར་བསམས་ལ། མཐར་བསྔོ་སྨོན་རྣམ་པར་དག་
པས་རྒྱས་བཏབ་སྟེ་ཤིས་པ་བརྗོད་ཅིང་མེ་ཏོག་གི་ཆར་དབབ་པར་བྱའོ། ། འདིར་སྨྲས་པ། ཆ་ཙམ་
བྱིན་རླབས་སྙིང་ལ་ཞུགས་པའི་མོད། །མཐར་བྱེད་དབུར་བའི་བརྟན་པ་ཉེར་
འཕྲོག་པ། །ཚེ་དང་ཡེ་ཤེས་དཔག་མེད་ཐུགས་རྗེའི་གཏེར། །གང་གི་སྒྲུབ་
འཕྲིན་མན་ངག་རྒྱ་མཚོ་ལས། །བློ་བཟང་གདེངས་ཅན་དབང་བོས་ལེགས་
བཟུང་བའི། །འཇམ་མགོན་སྙན་བརྒྱུད་གདམས་པའི་བསམ་འཕེལ་ནོར། །
དམ་པའི་བཤེས་གཉེན་དེད་དཔོན་བཀའ་དྲིན་ལས། །སྙིམ་པར་ཐོབ་གང་
གཅེས་ནོར་དུ་བཟུང་ནས། །ཚུལ་གནས་དད་གུས་རྒྱལ་མཚན་རྩེར་མཆོད་དེ། །
གུས་རྟགས་བརྩོན་པས་སྒོམ་བཟླས་ཀྱིས་བསྐུལ་བས། །བྱིན་རླབས་ཆར་གྱིས་
:
463

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
བསྐྱངས་པས་དལ་འབྱོར་རྟེན། །ཚེ་དཔལ་པདྨོའི་དགའ་ཚལ་རྒྱས་པར་ཤོག
ཅེས་པ་འདིའང་འགའ་ཞིག་གི་འདོད་མོས་བཞིན། གྱི་ན་བ༧འཇིགས་མེད་འཕྲིན་ལས་རྒྱ་མཚོས་ས་གའི་
ཡར་ཚེས་ལ་སུག་བྲིས་སུ་བགྱ